cyanic-selkie/wikianc huggingface dataset:
ஆர்.என்.ஏ. படியெடுப்பு
ஆர்.என்.ஏ நகலாக்கம் அல்லது ஆர்.என்.ஏ படியெடுத்தல் (RNA transcription) என்பது டி.என்.ஏ வில் இருந்து ஆர்.என்.ஏ வாக மாற்றப்படும் நிகழ்வை குறிப்பது ஆகும். இந்நிகழ்வில் பல வகையான நொதிகள் ஈடுபட்டு டி.என்.ஏ வை ஆர்.என்.எ வாக மாற்றுகின்றன. இவற்றில் மிக முக்கியமான நொதி டி.என்.ஏ சார்ந்த ஆர்.என்.ஏ பாலிமரசு (DNA dependent RNA polymerase) ஆகும். ஆர்.என்.ஏ உற்பத்தி. டி.என்.ஏ வின் 3' முனைப் பகுதியில் இருந்து 5' முனை வரை மாற்றப்பட்டு, டி.என்.ஏ விற்கு நேரெதிரான இழை ஒன்று உருவாக்கப்படும்.அதாவது, ஆர்.என்.ஏ க்கள் 5' முனை பகுதியில் தொடக்கப்பட்டு, 3' முனை பகுதியில் முடிக்கப்படும். இந் நிகழ்வின் போது, டி.என்.ஏ வில் தயமின் என்னும் மூலக்கூறு யுரசில் (uracil) என்னும் மூலக்கூறாக மாற்றப்படும்.
நகலாக்கம் என்னும் நிகழ்வு ஒரு மரபணுவை வெளிப்படுத்தும் முதன்மையான நடப்பு ஆகும்.ஆர்.என்.ஏ வாக மாற்றப்படும் டி.என்.ஏ க்கள் ஆர்.என். ஏ முதிர்வாக்கம் என்னும் நிகழ்வுக்கு உட்படுத்தப்பட்டு செய்தி ஆர்.என்.ஏ (mRNA) வாக மாற்றப்படும். பின் இவை ரிபோசொமில் சேர்க்கப்பட்டு புரத உற்பத்திக்கு பயன்படுகின்றன. மாற்றாக, நகலாக்கம் செய்யப்பட ஆர்.என்.ஏ-க்கள் டி- ஆர்.என்.ஏ (tRNA) மற்றும் ஆர்.ஆர்.என்.ஏ (rRNA) வாக மாற்றப்படும். இவைகளும் புரத உற்பத்திக்கு இன்றியமையாத ஒன்றாகும். குறு ஆர்.என்.ஏ களும், ஆர்.என்.ஏ நகலாக்கம் என்னும் நிகழ்வின் மூலம் உற்பத்தி செய்யப்படுகின்றன. இவை ஒரு மரபணுவை வெளிப்படுத்தலை ஒருங்கமைவு (regulation) பணிகளில் ஈடுபடுகின்றன. மெய்க்கருவுயிரிகளில், வெளிப்படும் மரபணு ஒற்றை சிசுத்ரோன் (Mono Cistronic) ஆகும் (சிசுத்ரோன் என்பது ஒரு மரபணு வெளிப்படும் நிறைவான அமைப்பு ஆகும்). ஆனால் நிலைக்கருவிலிகளில் பல சிசுத்ரோன் (poly Cistronic) ஆகும் (ஒரு நிகழ்வில் ஈடுபடும் அனைத்தும் மரபணுக்கள் ஒரே இடத்தில் அமைந்துள்ளன).
நகலாக்கம் செய்யப்பட ஆர்.என்.ஏ க்களில் புரத உற்பத்தியில் ஈடுபடும் வரிசைகளும் அல்லாமால், அதனின் ஒருங்கமைவு நிகழ்வில் ஈடுபடும் வரிசைகளும் காணப்படும். அவை புரத உற்பத்தியில் ஈடுபடாத வரிசைகள் (Untranslatable region, UTR) எனப்படும்.5' முனை பகுதியில் உள்ளவை 5' UTR என்றும், 3'முனை பகுதியில் உள்ளவை 3'UTR என்றும் அழைக்கப்படும். 3' ஆர்.என்.ஏ நிலைப்பு தன்மைக்கு (stability) இன்றியமையாத ஒன்றாகும். மேலும் குறு ஆர்.என்.ஏ க்கள், இப்பகுதியில் பிணைந்து மரபணு வெளிப்படுத்தலை கட்டுப்படுத்துகின்றன.
ஆர்.என்.எ உற்பத்தியில், ஐந்து நிலைகள் உள்ளன. அவைகள்
௧.முன்-தொடராக்கம்- Pre-Initiation
௨. தொடராக்கம் - Initiation
௩.தொடரி கடத்தல்- promoter Clearance
௪. விரிவாக்கம் அல்லது நீட்டித்தல்- elongation
௫. நிறைவடைதல் அல்லது முழுமையாதல்- Termination
நிலை மற்றும் நிலை கருவற்ற உயிர்களில் நடைபெறும் ஆர்.என்.எ உற்பத்தியில் உள்ள வேறுபாடுகள்
நிலை கருவற்ற உயிர்களில், அதனின் பெயரை போல நிலையற்ற உட்கரு உள்ளதால், அதனின்ல் நடைபெறும் ஆர்.என்.ஏ பிரித்துருவாக்கம் உயிரணுவின் நுங்கில் (Cytoplasm) இடம்பெறும். மாறாக நிலை கருவுள்ள உயிர்களில், உயிரணுக்கள், மிக தெளிவான முறையில் நுங்கு என்றும், உயிரணு கரு (உட்கரு, nucleus) என்று பிரிக்கப்பட்டு இருக்கும். அதனால் நடைபெறும் ஆர்.என்.ஏ. பிரித்துருவாக்கம் உயிரணு கருவில் இடம்பெற்று, பின் உயிரணுவின் நுங்குக்கு இடம்பெயரும்.
நிலை கருவுள்ள உயிர்களில், இடம்பெறும் நொதிகள், நிலை கருவற்ற உயிர்களில் நடைபெறும் நொதிகளிடம் இருந்து வேறுபட்டவை.
நிலை கருவுள்ள உயிர்களில், நுங்கிற்கு இடம்பெயரும் ஆர்.என்.ஏ.க்கள் ஆர்.என்.ஏ. முதிர்வாக்கம் என்னும் நிகழ்வு மூலம் செய்தி ஆர்.என்.ஏ. (mRNA) மாற்றப்படும். இம்முறையில் உள்ள மரபணு சாரதா பகுதிகள் (Non-coding region or Intron) நீக்கப்பட்டு மரபணு வெளிப்படும் வரிசைகள் நிலை நிறுத்தப்படும். நிலை கருவற்ற உயிர்களில் மரபணு சாரதா பகுதிகள் இல்லை என்பதால், ஆர்.என்.ஏ. முதிர்வாக்கம் என்னும் நிகழ்வு நடைபெறாது.
மேலும், நிலை கருவுள்ள உயிர்களில், ஆர்.என்.ஏ. பிரித்துருவாக்கத்தில் ஈடுபடாத டி.என்.ஏ. வின் மற்ற பகுதிகள் செயலற்ற நிறமியன் (Hetro chromatin) ஆக மாற்றப்பட்டு இருக்கும். இவற்றிக்கு இசுடோன் என்னும் புரதம் இன்றியமையாதது ஆகும். இவைகள் நிறப்புரிகளோடு இணைந்து நிறமியன் என்னும் அமைப்பை கொண்டு வரும். இவைகள் ஒரு மரபணு வெளிப்படுதல் என்னும் நிகழ்வுக்கு முக்கிய பங்காற்றுகிறது. இத்தகைய அமைப்புகள், நிலை கருவற்ற உயிர்களில் இல்லை. .
ருத்தேனியம் ஐம்புளோரைடு
ருத்தேனியம் ஐம்புளோரைடு (Ruthenium pentafluoride) என்பது RuF5 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். ஆவியாகக்கூடிய திண்மமான இசேர்மம் பச்சை நிறத்துடன் அரிதாகக் காணப்படுகிறது. ருத்தேனியம் மற்றும் புளோரின் ஆகிய இரு தனிமங்கள் மட்டும் இணைந்து உருவாகும் இரட்டைப் புளோரைடு வகைச் சேர்மத்திற்கு இதுவொரு எடுத்துக்காட்டாகும். நீராற்பகுத்தல் வினைகளால் இச்சேர்மம் எளிதாகத் தூண்டப்படுகிறது. பிளாட்டினம் ஐம்புளோரைடு போன்ற Ru4F20 நாற்படியாலான சமகட்டமைப்புடைய கட்டமைப்பை ருத்தேனியம் ஐம்புளோரைடும் பெற்றுள்ளது. நாற்படிகளுக்குள் உள்ள ஒவ்வொரு ருத்தேனியமும் எண்முக மூலக்கூற்று வடிவத்துடன் இரண்டு புளோரைடு ஈந்தணைவிப் பாலங்களுடன் அமைந்துள்ளன
மேற்கோள்கள்
பகுப்பு:ருத்தேனியம் சேர்மங்கள் பகுப்பு:புளோரைடுகள்
ஆர்.என்.ஏ. படியெடுப்பு
முன்-தொடராக்கம்
இந்நிகழ்வில் டி.என்.எ தளர் நொதி (DNA Helicase), இன்றியமையாத பணியெய் செய்கிறது. நன்கு முறுக்கப்பட்ட இரு கயிறை நினைவில் கொள்ளுங்கள்.முறுக்கப்பட்ட இரு கயிறை, ஒரு முனையில் தளத்தும் அல்லது அவிழ்க்கும் பொழுது, அதனின் மேல் பகுதி மிக இறுக்கமாக பிணைவதை கவனியுங்கள். டி.என்.எ என்பது இரு நூல்கள் நன்கு முறுக்கப்பட்ட ஒரு மரபு நூல் ஆகும். ஒரு முனையில் முன்- தொடராக்க கலவை, டி.என்.எ. வை தளர்த்தி, ஆர்.என்.எ பிரித்துருவாக்கத்தை கொண்டு வரும். அவ்வாறு வருகையில், டி.என்.எ வின் மேல்பகுதி சுற்றி நன்கு இறுக்கப்படும். டி.என்.ஏ மறு முனையில் நன்கு சுற்றி இறுக்கப்படும் பொழுது, முன்-தொடராக்க கலவைகளின் நகர்தல், தடுக்கப்பட்டு பிரித்துருவாக்க நிகழ்வு தடைபடக்கூடும். எனவே டி.என்.எ தளர் நொதி (DNA Helicase), டி.என்.எ வின் மேல் பகுதியில் பிணைந்து ஒரு பிளவை (nick or cleavage) ஏற்படுத்தும். இதனால் டி.என்.எ க்கள் சுற்றி இறுக்கப்படுவது தடுக்கப்படும்.இந்நிகழ்வின் மூலம் ஆர்.என்.ஏ பிரிதுருவாக்கம் சீராக நடைபெறும்.
நிலை கருவற்ற ஒரு பிரிவாக வரும் ஆர்ககி (Archaea) உயிர்களில் ஆர்.என்.ஏ. பாலிமரசு, டாட்டா இணைவு புரதம் மற்றும் தொடராக்கிகள், ஆர்.என்.ஏ. பிரித்துருவாக்கத்தை கொண்டு வரும்.
தொடராக்கம்
thumb|right|350px|மாற்றுருவாக்கத் தொடக்கத்தைக் காட்டும் எளிய படம். ஆர்.என்.ஏ.பி (RNAP) என்று காட்டப்பட்டுள்ளது ஆர்.என்.ஏ பாலிமரேசு (RNA polymerase)
நிலை கருவற்ற உயிர்களில் நடைபெறும் ஆர்.என்.ஏ. பிரித்துருவாக்கம், நிலை கருவுள்ள உயிர்களை போல் அல்லாமால், எளிய முறையில் நடைபெறுகிறது. நிலை கருவற்ற உயிர்களின் ஆர்.என்.ஏ. பாலிமரசு பல உள் அலகுகளை கொண்டு இருக்கும்.இவ்வலகுகளை
௧. 2 α
௨. 1 β
௩. 1 β'
௪. 1 ω, என பிரிக்கப்படுகிறது. இந் நொதி, சிக்மா செயலியுடன் (sigma factor) இணைந்து தொடரியுடன் பிணையும் தன்மை கொண்டது. இதன் மூலம், ஆர்.என்.ஏ. பிரித்ருவாக்கத்தின் தொடக்கத்தை துவக்கும்.
நிலை கருவுள்ள உயிர்களில், ஆர்.என்.ஏ பிரித்துருவாக்கத்தின் தொடக்கம் மிகவும் சிக்கலானது ஆகும். மேலும் ஆர்.என்.ஏ. பாலிமரசு, மூன்று வகையாக பிரிக்கப்பட்டு இருக்கும். அவைகள்,
ஆர்.என்.ஏ பாலிமரசு I:
இந் நொதி ரிபோசோமல் ஆர்.என்.எ மற்றும் 28S, 18S, 5.8S (S- என்பது ஒரு அலகு) உற்பத்தியில் ஈடுபடுகிறது. இவைகள் ரிபோசோமில் காணப்படும்.
ஆர்.என்.எ பாலிமரசு II:
செய்தி ஆர்,என் .எ மற்றும் அதற்கு முந்திய ரிபோ கரு அமிலம் உற்பத்தி செய்கிறது. முந்திய ரிபோ கரு அமிலத்தில் மரபணு பகுதி, மரபணு அற்ற என்ற பகுதிகள் மிகுந்து காணப்படும். மரபணு அற்ற பகுதிகள் (introns or non-coding region) ஆர்.என்.எ முதிர்வாக்கம் ( RNA Splicing) என்ற நிகழ்வினால் செய்தி ஆர்.என்.எ வாக (mRNA) மாற்றப்படும். மேலும் இந் நொதி குறு ஆர்.என்.ஏ (micro RNA) உற்பத்தியிலும் ஈடுபடுகிறது. இவைகள் மரபணு வெளிப்படும் அளவுகளை ( gene expression) கட்டுப்படுத்துகின்றன.
ஆர்.என்.ஏ பாலிமரசு III:
இந் நொதி டி.ஆர்.என்.ஏ உற்பத்திக்குப் பயன்படுகிறது. ஆர்.என்.ஏ. பிரித்துருவாக்கதின் தொடக்க நிலைக்கு, ஆர்.என்.ஏ.பாலிமரசுடன் மற்ற செயலிகள் பிணைந்து தொடராக்க கலவையேய் (Initiation complex) உருவாக்கும். பின் இவைகள் தொடரியுடன் இணைந்து ஆர்.என்.ஏ. பிரித்ருவாக்கத்தின் தொடக்கத்தை துவக்கும்.
தொடரி கடத்தல்
தொடராக்க கலவை (initiation complex), தனது செயலை தொடங்கியவுடன் ஆர்.என்.ஏ பாலிமரசு ஒரு மரபணுக்கான தொடரிஏய் (promoter) கடந்து செல்ல வேண்டும். மேலும் தொடரியில் இருந்து, முதல் இணை அல்லது துகள் உருவாகியயுடன், சில வேளைகளில் ஆர்.என்.ஏ பிரித்துருவாக்கம் அரை குறையான நிலையில் முடிவடைதற்கான வாய்ப்புகள் உள்ளன. இன் நிலையெய் சீர்குலைவு தொடராக்கம் (abortive initiation) எனப்படும். சீர்குலைவு தொடராக்கம் நிலை கருவற்ற மற்றும் நிலை கருவுள்ள உயிர்களிலும் நடைபெறும். நிலை கருவற்ற உயிர்களில் உள்ள சிக்மா செயலிகள் (Sigma factor), மீண்டும் இணைந்து சீர்குலைவு தொடராக்கம் நடைபெறமால் தடுக்கின்றன. மேலும் இவைகள் ஆர்.என்.ஏ பாலிமரசு ஒரு குறிப்பிட்ட அளவு கடந்து செல்வதற்கு துணை புரிகிறது. மேலும் ஆர்.என்.ஏ பிரித்துருவாக்கம் 23 இணைகளை நகர்ந்து சென்றால், சீர்குலைவு தொடராக்கம் நடைபெருவதற்கான வாய்ப்புகள் மிக குறைவு.
விரிவாக்கம்
டி.என்.எ வில் சுற்றி இறுக்கப்பட்ட இரு இழைகளில் 3' முனை - 5' முனை இழை மரபணு இழை (Coding strand) எனப்படும். இவற்றின் தொடக்க புள்ளியில், ஆர்.என்.ஏ. 5' முனை பகுதியில் இருந்து ஆர்.என்.ஏ பிரித்துருவாக்கத்தை ஆர்.என்.ஏ பாலிமரசு உருவாக்கும். மேலும் ஆர்.என்.ஏ உருவாகும் போது, டி.என்.எ வின் நேர் எதிரான துகள் இணைக்கப்படும்.
ஆர்.என்.ஏ பிரித்துருவாக்கத்தின் போது, பல ஆர்.என்.ஏ பாலிமரசுகள், ஒரு குறிப்பிட்ட டி.என்.எ வுடன் செயலாக்கம் செய்து பல ஆர்.என்.ஏ க்களையும் உருவாக்கும். மேலும் இச்சுற்று பல தடவை திரும்ப நிகழ்வதற்கான வாய்ப்புகள் உண்டு.
விரிவடைதலின் போது, ஆர்.என்.ஏ வில் ஏற்படும் பிழைகளை அல்லது தவறுகளை (Proofreading activity) ஆர்.என்.ஏ பாலிமரசு நொதி மூலம் பழுது பார்க்கப்படும். மேலும் இதற்கென உள்ள ஆர்.என்.ஏ தணிக்கை செயலிகள் (RNA editing factors) பல உள்ளன.
முழுமையாதல்
நிறைரி வரிசை (terminator sequence) அல்லது வரிசைகள் என்பது ஆர்.என்.ஏ நகலாக்கத்தின் (RNA transcription) முழுமையாதால் நிலையில் (termination phase) வரும் ஒரு வரிசை ஆகும்.
இதில் முழுமையாதல் நிலையில் ஆர்.என்.ஏ நகலாக்கத்தை நிறைவடைய பயன்படும் வரிசைகளே நிறைரி வரிசை எனப்படும். செயற்கையாக பக்டிரியல் படிவாக்கம் செய்யப்படும் பரப்பிகளில் நோசு (NOS) (பயிரில் மட்டும் ) எனப்படும் மரபணுவின் வரிசைகள் நிறைரியாக பாவிக்கப்படுகின்றன. ஆர்.என்.ஏ நகலாக்கத்தை நிறைவடைய இவ்வரிசைகள் பயன்படுகின்றன. இந்நிகழ்வு இரு வழிகளில் நடைபெறலாம். இதற்கு ரோ (ஆர்.என்.ஏ எளிகேசு புரதம், Rho-RNA Helicase protein) எனப்படும் மரபணு பயன்படுவதால், அதனை பொருத்து
ரோ சாரா முழுமையாதாலில் ஈடுபடும் வரிசைகள் அடினைன் மற்றும் யுரசில் துகள்கள் மிகுதியாக இருக்கும். இதனால் ஆர்.என்.ஏ தனது முடிவடையும் எல்லையில் வரும் போது, ஆர்.என்.ஏ க்கள் எளிதாக வெளியில் இழுத்து வரப்படும். ஏனெனில் அடினைன் மற்றும் யுரசில் துகள்களுக்கு இடையே இரு பிணைவுகள் உள்ளதால் இழுத்து வரப்படும் நிகழ்வு எளிதாகிறது. மாறாக சைட்டோசைனின் மற்றும் குவானின் இடையே மூன்று பிணைப்புகள் உள்ளதால் இந்நிகழ்வு நடைபெறுவது கடினமே.
பிரித்துருவாக்கத்திற்கு பின் ஏற்படும் மாற்றங்கள்
நிலை கருவுள்ள உயிர்களில் ஆர்.என்.ஏ பிரித்துருவாக்கம் உயிரணுவின் கருவில் நடைபெறும். ஆய்வாளர்கள் உயிரணுவின் கருவில் உள்ள ஆர்.என்.ஏ க்களுக்கும், செல்லின் நுங்கில் உள்ள ஆர்.என்.ஏ க்களுக்களின் அளவுகளில் பெருத்த அளவில் வேறுபாடு உள்ளதை கண்டறிந்தனர். இதனால் உயிரணுவின் நுங்கில் ஆர்.என்.ஏ பல மாற்றங்களை காண்கிறது என ஐயம் ஏற்பட்டது. பின்னாளில் செல்லின் நுங்கில் ஆர்.என். ஏ முதிர்வாக்கம் என்னும் நிகழ்வு அறியப்பட்டது. இந் நிகழ்வின் மரபணு சாரா பகுதிகள் நீக்கப்பட்டு, மரபணுவின் வரிசைகள் இணைக்கப்படும்.
பின் ஆர்.என்.ஏ க்களில் 5' முனை மற்றும் 3' முனைகளில் பல மாற்றங்கள் ஏற்பட்டு, இவ்வரிசைகள் ஆர்.என்.ஏ, புரதமாக மாறும் நிகழ்வுகளில் பல ஒருங்கமைவு செயல்களில் ஈடுபடுகின்றன.
பிரித்துருவாக்கத்தை காணும் முறைகள்
ஆர்.என்.ஏ பிரித்துருவாக்கத்தை பின் வரும் முறைகளில் நாம் காணலாம்.
ஆர்.என்.ஏ பின் - பிரித்துருவாக்கம்
ஆர்.என்.ஏ பிரித்துருவாக்கம் முன் நோக்கி நடக்கும் நிகழ்வு என கருதப்பட்டது.பல ஆண்டுகளாக மேற்குறிப்பிட்ட நிகழ்வுகள் மாற்றமுடியாது எனவும், ஒருமுறை டி.என்.எ. ஆர்.என்.எ வாக மாற்றப்பட்டால் அவை பின்னோக்கி செல்ல முடியாது என நம்பப்பட்டது. பிற்காலத்தில் ஆர்.என்.ஏ தீ நுண்மங்களில் (RNA viruses) ரிவர்சு டிரன்க்ரிப்டசு நொதியால் ஆர்.என்.எ வில் இருந்து டி.என்.எ வுக்கு செல்வது கண்டுபிடிக்கப்பட்டது.
இந்நிகழ்வு ரெட்ரோ தீ நுண்மங்களில் மற்றும் பார ரெட்ரோ தீ நுண்மங்களில் நடைபெறுகின்றன. இக்கண்டுபிடிப்புகள் மூலக்கூறு உயிர்யலில் ஒரு புரட்சியெய் ஏற்படுத்தின.
இவற்றையும் பார்க்க
http://en.wikipedia.org/wiki/Transcription_(genetics)#cite_ref-10
ஆர்சனிக் ஐம்புளோரைடு
ஆர்சனிக் ஐம்புளோரைடு (Arsenic pentafluoride) என்பது AsF5 என்ற மூலக்கூறு வாய்ப்பாடு கொண்ட ஒரு கனிம வேதியியல் சேர்மமாகும். ஆர்சனிக் மற்றும் புளோரின் தனிமங்கள் இணைந்து இச்சேர்மம் உண்டாகிறது. ஆர்சனிக் ஐம்புளோரைடில் +5. ஆக்சிசனேற்ற நிலையில் ஆர்சனிக் காணப்படுகிறது,
தயாரிப்பு
நேரடியாக ஆர்சனிக்கும் புளோரினும் வினைபுரிவதால் ஆர்சனிக் ஐம்புளோரைடு உருவாகிறது:.
ஆர்செனிக் ஆக்சைடுகளுடன் தனிமநிலை புளோரினைச் சேர்த்து வினைப்படுத்துவதாலும் ஆர்சனிக் ஐம்புளோரைடைத் தயாரிக்கலாம்.
பண்புகள்
நிறமற்ற வாயுவாகக் காணப்படும் ஆர்சனிக் ஐம்புளோரைடு, முக்கோண இரட்டைப்பட்டைக் கூம்பு அமைப்பைப் பெற்றுள்ளது In the solid state the axial As-F bond lengths are 171.9 pm and the equatorial 166.8 pm. . திண்ம நிலையில் As-F அச்சு நீளம் 171.9 பை.மீ ஆகவும் நடுவரை அச்சு நீளம் 166.8 பை.மீ ஆகவும் இருக்கிறது.
வினைகள்
ஆலைடு அணைவுச் சேர்மங்களாக ஆர்சனிக் ஐம்புளோரைடு உருவாகிறது. கந்தக நான்கு புளோரைடுடன் ஆர்சனிக் ஐம்புளோரைடு வினைபுரிந்து அயனி அணைவுச்சேர்மமாக உருவாகும் வினை இச்சேர்மம் ஒரு வலிமைமிக்க ஏற்பி என்பதை வெளிப்படுத்துகிறது.
பாதுகாப்பு
ஆர்ச்னிக் ஐம்புளோரைடு மிகவும் நச்சுத்தன்மை கொண்ட சேர்மமாகும். குறிப்பாக இச்சேர்மம் கல்லீரல் செல்களைப் பாதிக்கிறது எனக் கருதப்படுகிறது.
மேற்கோள்கள்
பகுப்பு:புளோரைடுகள் பகுப்பு:ஆர்சனிக் ஆலைடுகள் பகுப்பு:ஆர்சனிக்கு சேர்மங்கள்
தலைமகன் (திரைப்படம்)
தலைமகன் 2006ல் வெளிவந்த தமிழ் திரைப்படமாகும். இதில் சரத் குமார், நயன்தரா, வடிவேலு போன்றோர் நடித்திருந்தனர்
வெளி இணைப்புகள்
பகுப்பு:2006 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சிறீகாந்து தேவா இசையமைத்த திரைப்படங்கள் பகுப்பு:நயன்தாரா நடித்த திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:சரத்குமார் நடித்த திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:நிழல்கள் ரவி நடித்த திரைப்படங்கள் பகுப்பு:தம்பி ராமையா நடித்த திரைப்படங்கள்
பிங்கலி (எழுத்தாளர்)
பிங்கலி நாகேந்திரராவ் (Pingali Nagendrarao) (29 திசம்பர் 1901 - 6 மே 1971) இவர் தெலுங்குத் திரைப்படத்துறையில் திரைக்கதை எழுத்தாளரும், பாடலாசிரியரும், நாடக ஆசிரியரும் ஆவார். நகைச்சுவைப் பாடல்களாலும், காதல் பாடல்களாலும் பிரபலமான இவர் பல படங்களுக்கு வசனங்களையும் எழுதினார். பாதாள பைரவி, மாயாபஜார், மிஸ்ஸியம்மா ஆகியவை கதை, திரைக்கதை, பாடல் வரிகளில் இவரது சிறந்த படைப்புகளாகும்.
தெலுங்கில், திம்பகா, திங்காரி, கிம்பாலி போன்ற புதிய மற்றும் வேடிக்கையான சொற்களையும் சொற்றொடர்களையும் உருவாக்கியதில் இவர் பிரபலமானவர். இவர் தனது எழுத்துகளால் மந்திரவாதியாக கருதப்பட்டார். இவரது நாடகங்கள் அனைத்தும் சமீபத்தில் பிங்கலேயம் என்ற புத்தகத்தில் மறுபதிப்பு செய்யப்பட்டன.
வாழ்க்கை
இவர், ஆந்திரப் பிரதேசத்தின் பொப்பிலி அருகே ராஜம் என்ற ஊரில் ஒரு தெலுங்கு பிராமணக் குடும்பத்தில் 1901 திசம்பர் 29 ஆம் தேதி கோபாலகிருஷ்ணையா மற்றும் மகாலட்சுமியம்மா ஆகியோருக்குப் பிறந்தார். இவரது உறவினர்களில் பெரும்பாலோர் மச்சிலிபட்டணத்தில் குடியேறியதால், இவர்களது குடும்பத்தினரும் அங்கு குடியேறினர். மச்சிலிப்பட்டணத்தின் ஆந்திர ஜடேயா கலாசாலையிலிருந்து இயந்திரப் பொறியியல் படிப்பைப் படித்தார்.
பின்னர், இந்திய சுதந்திர இயக்கத்தில் சேர்ந்த இவர், ஜன்மா பூமி என்ற நூலை தனது முதல் இலக்கியப் படைப்பாக எழுதினார். அதற்காக இவர் கைது செய்யப்பட்டார். சிறிது காலம் ஆசிரியராகப் பணியாற்றிய இவர் பின்னர் கரக்பூரில் வங்காள நாக்பூர் இரயில்வேயில் இரண்டு ஆண்டுகள் பணியிலிருந்தார். அங்கு தொழிலாளர் சங்கத்தின் தொழிற்சங்கத் தலைவராகவும் இருந்தார். இந்த காலகட்டத்தில், இவர் திவிஜேந்திரலால் ரே என்பவரின் மேபர் பதான் என்ற நூலை (1922) மேவாடு ராச்சியபட்டணம் என்றும், பாசனி (1923) ஆகியவற்றை வங்காளத்திலிருந்து தெலுங்கு மொழியில் மொழிபெயர்த்தார். அதே நேரத்தில் இவர் ஜெபுன்னிசா என்ற நூலையும் சொந்தமாக எழுதினார். மூன்று நாடகங்களும் கிருஷ்ண பத்திரிக்கா என்பதில் வெளியிடப்பட்டன. பின்னர், இவர் இந்திய தேசிய காங்கிரசில் சேர்ந்து, நாடு முழுவதும் சுற்றுப்பயணம் செய்து கடைசியாக சபர்மதி ஆசிரமத்தை அடைந்தார்.
இவர் மீண்டும் மச்சிலிபட்டணம் வந்து தேவரகொண்ட வெங்கட சுப்பாராவின் இந்திய நாடக நிறுவனத்தில் 1924 இல் எழுத்தாளராகவும் செயலாளராகவும் சேர்ந்தார். இவர் 1928 ஆம் ஆண்டில் ஆஸ்கார் வைல்டின் டுபோயிஸ் ஆப் படுவா என்ற படைப்பை அடிப்படையாகக் கொண்டு விந்தியாராணி என்ற நாடகம், கிருஷ்ணதேவராயரின் வரலாற்றை அடிப்படையாகக் கொண்ட நா ராஜு என்ற நாடகம், மரோ பிரபஞ்சம் என்ற சமூக நாடகம், இராணி சம்யுக்தா என்ற வரலாற்று நாடகம் ஆகியவற்றை எழுதினார்.
இறப்பு
இவர் 6 மே 1971 இல் இறந்தார்.
வெளி இணைப்புகள்
பகுப்பு:தெலுங்கு கவிஞர்கள் பகுப்பு:1971 இறப்புகள் பகுப்பு:1901 பிறப்புகள்
பெருமாள் குப்பம் விக்னேஷ்வரர் கோயில்
பெருமாள் குப்பம் விக்னேஷ்வரர் கோயில் தமிழ்நாட்டில் வேலூர் மாவட்டம், பெருமாள் குப்பம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் விக்ணேஷ்வரர் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆவணி மாதம் விநாயகர் சதுர்த்தி முக்கிய திருவிழாவாக நடைபெறுகிறது.
மேற்கோள்கள்
பகுப்பு:வேலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பெண்ணின் மனதைத் தொட்டு
பெண்ணின் மனதை தொட்டு (Pennin Manadhai Thottu) 2000ல் வெளிவந்த தமிழ் திரைப்படம் ஆகும். இத்திரைப்படத்தில் பிரபு தேவா, சரத் குமார், ஜெயாசீல், மற்றும் பலரும் நடித்துள்ளனர். இப்படத்தை எஸ். எழில் இயக்கினார்.
வகை
காதல்படம்
பாடல்கள்
பாடலாசிரியர் - எஸ். ஏ. ராஜ்குமார்
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2000 தமிழ்த் திரைப்படங்கள்‎ பகுப்பு:காதல் திரைப்படங்கள் பகுப்பு:எஸ். ஏ. ராஜ்குமார் இசையமைத்த திரைப்படங்கள் பகுப்பு:பிரபுதேவா நடித்த திரைப்படங்கள் பகுப்பு:சரத்குமார் நடித்த திரைப்படங்கள் பகுப்பு:விவேக் நடித்த திரைப்படங்கள்
ஒருங்கொளி கிளர்முறிவு கதிர்நிரல்பதிப்பி
வலது|thumb|200x200px| LIBS அமைப்பின் திட்டம் - ஐக்கிய அமெரிக்கப் படைத்துறை ஆராய்ச்சி ஆய்வகத்தின் கொடை ஒருங்கொளி கிளர்முறிவு கதிர்நிரல்பதிப்பி (Laser-induced breakdown spectroscopy) (LIBS) என்பது ஒரு வகை அணு உமிழ்வு கதிர்நிரல்பதிப்பி ஆகும், இது உயர் ஆற்றல் வாய்ந்த ஒருங்கொளித் துடிப்பைக் கிளர்வாயிலாகப் பயன்படுத்துகிறது. ஒருங்கொளியைக் குவித்து ஒரு மின்மத்தை  உருவாக்கிட, அதுமிலக்குப் பதக்கூறுகளை அணுவாக்கிக் கிளரச் செய்கிறது. குவிக்கப்பட்ட ஒருங்கொளி ஒளியியல் முறிவுக்கான ஒரு குறிப்பிட்ட வரம்பை அடையும் போது மட்டுமே மின்மத்தின் உருவாக்கம் தொடங்குகிறது, இது பொதுவாக சூழல் நிலையையும் இலக்குப் பொருளையும் பொறுத்தது.
2000 களின் வளர்ச்சிகள்
2000 முதல் 2010 வரை, அமெரிக்கப் படைத்துறை ஆராய்ச்சி ஆய்வகம் (ARL) LIBS தொழில்நுட்பத்தின் வாய்ப்புள்ள நீட்டிப்புகளைப் பற்றி ஆராய்ச்சி செய்தது, இது தீங்குவிளை பொருள் கண்டறிதலில் கவனம் செலுத்தியது. அமெரிக்கப் படைத்துறை ஆராய்ச்சி ஆய்வகத்தில் ஆய்வு செய்யப்பட்ட பயன்பாடுகளில் வெடிக்கும் எச்சங்கள் பிற தீங்குவிளை பொருட்கள், நெகிழிக் கண்ணிவெடி பிரித்துணர்தல், பல்வேறு பொன்மக் கலவைகள், பலபடிமங்களின்  தன்மையைக் கண்டறிதல் ஆகியவை அடங்கும். இந்த ஆய்வகம் வழங்கிய முடிவுகள், LIBS ஆற்றல் மற்றும் ஆற்றல் இல்லாத பொருட்களை வேறுபடுத்தி உணர முடியும் என்று கூறுகின்றன.
ஆராய்ச்சி
2000 ஆம் ஆண்டில், அகல்பட்டை உயர்பிரிதிறன் கொண்ட கதிர்நிரல் அளவிகல் 2003 இல் உருவாக்கப்பட்டு வணிகமயமாக்கப்பட்டன. பொருள் பகுப்பாய்விற்காக வடிவமைக்கப்பட்ட, கதிர்நிரல் அளவி LIBS அமைப்பு, குறைந்த செறிவு உள்ள வேதிமக் கூறுகளுக்கும் உணர்திறன் கொண்டதாக அமைந்தது.
2000 முதல் 2010 வரை ஆய்வு செய்யப்பட்ட கதிர்நிரல் அளவி LIBS அமைப்பின் பயன்பாடுகள்:
இந்த காலகட்டத்தில் ஆய்வு செய்யப்பட்ட ARL LIBS முன்மாதிரிகள்:
குறுகிய ஒருங்கொளித் துடிப்புகளைப் பயன்படுத்தி LIBS
LIBS இன் முக்கியமான வளர்ச்சியானது ஒரு குறுகிய லேசர் துடிப்பை ஸ்பெக்ட்ரோஸ்கோபிக் மூலமாகப் பயன்படுத்துவதை உள்ளடக்கியது. இந்த முறையில், ஒரு வாயுவில் அல்ட்ராஃபாஸ்ட் லேசர் பருப்புகளை மையப்படுத்துவதன் விளைவாக ஒரு பிளாஸ்மா நெடுவரிசை உருவாக்கப்படுகிறது. சுய-ஒளிரும் பிளாஸ்மா குறைந்த அளவிலான தொடர்ச்சி மற்றும் சிறிய கோடு விரிவாக்கம் ஆகியவற்றின் அடிப்படையில் மிகவும் உயர்ந்தது. குறுகலான லேசர் பருப்புகளின் போது பிளாஸ்மாவின் குறைந்த அடர்த்திக்கு இது காரணம், இது ஊடாடும் பகுதியில் உள்ள துடிப்பின் தீவிரத்தை கட்டுப்படுத்தும் டிஃபோகசிங் விளைவுகளின் காரணமாக மேலும் வாயுவின் மல்டிஃபோட்டான்/டன்னல் அயனியாக்கம் ஏற்படுவதைத் தடுக்கிறது.
தொடர் செறிவு
கள வெப்பச் சமநிலையில் (LTE) ஒற்றை, நடுநிலை அணு இனங்கள் கொண்ட ஒளியியல் மென் மின்மத்துக்கு, நிலை i இலிருந்து நிலை j க்கு மாறும்போது வெளிப்படும் ஒளியன்களின் அடர்த்தி
இங்கே :
உணவு பகுப்பாய்வுக்கான LIBS
சமீபத்தில், LIBS ஒரு வேகமான, நுண்ணிய அழிவு உணவு பகுப்பாய்வு கருவியாக ஆராயப்பட்டது. இது தரமான மற்றும் அளவு இரசாயன பகுப்பாய்விற்கான சாத்தியமான பகுப்பாய்வுக் கருவியாகக் கருதப்படுகிறது, இது PAT (செயல்முறை பகுப்பாய்வு தொழில்நுட்பம்) அல்லது கையடக்கக் கருவியாகப் பொருத்தமானது. பால், பேக்கரி பொருட்கள், தேநீர், தாவர எண்ணெய்கள், தண்ணீர், தானியங்கள், மாவு, உருளைக்கிழங்கு, பனைமரம் மற்றும் பல்வேறு வகையான இறைச்சிகள் LIBS ஐப் பயன்படுத்தி பகுப்பாய்வு செய்யப்பட்டுள்ளன. சில ஆய்வுகள் சில உணவுகளில் கலப்படத்தைக் கண்டறியும் கருவியாக அதன் திறனைக் காட்டியுள்ளன. LIBS என்பது இறைச்சியில் ஒரு நம்பிக்கைக்குரிய அடிப்படை இமேஜிங் நுட்பமாகவும் மதிப்பிடப்பட்டுள்ளது.
2019 ஆம் ஆண்டில், யார்க் பல்கலைக்கழகம் மற்றும் லிவர்பூல் ஜான் மூர்ஸ் பல்கலைக்கழக ஆராய்ச்சியாளர்கள் 12 ஐரோப்பிய சிப்பிகளை ( ஆஸ்ட்ரியா எடுலிஸ், லின்னேயஸ், 1758) கோனர்ஸ் தீவில் ( அயர்லாந்து குடியரசு ) லேட் மெசோலிதிக் ஷெல்லில் இருந்து ஆய்வு செய்ய LIBS ஐப் பயன்படுத்தினார்கள் வரலாற்றுக்கு முந்தைய பருவகால நடைமுறைகள் மற்றும் உயிரியல் வயது மற்றும் வளர்ச்சியை மேம்படுத்தப்பட்ட விகிதத்தில் தீர்மானிக்க LIBS இன் பொருந்தக்கூடிய தன்மை மற்றும் முன்னர் அடையக்கூடியதை விட குறைந்த செலவை முடிவுகள் எடுத்துக்காட்டுகின்றன.
வெளி இணைப்புகள்
பகுப்பு:நிறமாலையியல் பகுப்பு:அறிவியல் நுட்பங்கள் பகுப்பு:உமிழ்வு நிறமாலையியல்
அதியமான் கோட்டை (ஊர்)
அதியமான் கோட்டை (Adiyamankottai) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், நல்லம்பள்ளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊரில் ஒரு காலத்தில் அதியமான் கோட்டை இருந்ததால் கோட்டையில் பெயரிலேயே ஊரும் அழைக்கப்படுகிறது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 8 கிலோமீட்டர் தொலைவிலும், நல்லம்பள்ளியில் இருந்து 4 கிலோ மீட்டர் தொலைவிலும், மாநிலத் தலைநகரான சென்னையில் இருந்து 298 கிலோமீட்டர் தொலைவிலும் உள்ளது.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
கோரேவாதா ஏரி
. கோரேவாதா ஏரி (Gorewada Lake) நாக்பூர் நகரின் வடமேற்கு மூலையில் கோரேவடா ஏரி அமைந்துள்ளது. 2,350 அடி நீளம் கொண்ட அணையுடன் இந்த ஏரி உருவாக்கப்பட்டது
1912 ஆம் ஆண்டு நீர் மேலாண்மை துறையினால் ஏரி மேம்படுத்தப்பட்டது. நாக்பூரில் அப்போது வாழ்ந்த 1.01 இலட்சம் மக்களின் குடிநீர் ஆதாரமாக கோரேவாதா ஏரி திகழ்ந்தது. அடர்த்தியான காடு சூழ்ந்த பகுதி எல்லையாக இருப்பதால் ஏரியையும் ஏரியைச் சுற்றியுள்ள பகுதிகளிலும் பறவை இனங்கள் மற்றும் சில விலங்குகள் குடியிருக்கின்றன. மகாராட்டிர மாநில அரசு ஏரியைச் சுற்றியுள்ள வனப்பகுதிகளில் 1914 எக்டேர் பரப்பளவில் வேட்டைக்குழு ஒன்றை உருவாக்கியது. நாட்டின் முதலாவது வேட்டைக்குழு இதுவென பல செய்தித்தாள்கள் செய்தி வெளியிட்டுள்ளன. 2005 ஆம் ஆண்டு முன்மொழியப்பட்ட இந்த வேட்டைக்குழு திட்டம் 2016 இல் தொடங்கப்பட்டது. சிறுத்தைகள், இந்திய மான்கள், மயில்கள் மற்றும் சில விலங்குகள் அங்கு இருப்பதாக அறியப்படுகிறது. கோரேவாதா ஏரிக்கு அருகிலுள்ள சாலை கோரேவாதா சுற்றுச் சாலை என அழைக்கப்படுகிறது. இப்பகுதியில் பல திறந்தவெளி அரங்குகள் அமைக்கப்பட்டுள்ளன. சிங்காபாய் தக்லி, போர்கவுன், கிட்டிகாதான் போன்றைவை ஏரிக்கு அருகிலுள்ள சில பகுதிகளாகும் நாக்பூர் நகருக்கு குடிநீர் வழங்கும் ஆதாரமாக இருப்பினும் ஏரியைச் சுற்றியுள்ள குப்பை, எரிந்த நெகிழி போன்றவைகளால் ஏரியின் சுற்றுப்புறம் மாசடைந்து காணப்படுகிறது. மீன் பிடிப்பும் கடல் சிப்பிகள் போன்றவையும் இங்கு காணமுடிகிறது.
மூன்றாவது இயல் வடிவம்
உறவுசார் தரவுத்தள வடிவமைப்பில், ஒரு உறவு அல்லது அட்டவணை இரண்டாவது இயல் வடிவத்துக்கும் கட்டுப்பட்டும், மேலும் பின்வரும் விதிகளுக்கும் கட்டுப்பட்டால் அது மூன்றாவது இயல் வடிவம் உடையது. எல்லா சாவி இல்லாத (non-key) இயற்பண்புகளுக்கும் (attributes) இடையே இருக்கக் கூடிய சார்ப்புச் சாருகைகள் (functional dependencies) நீக்கப்பட்டு பிறம்பான ஒரு அட்டவணையில் சேர்க்கப்பட வேண்டும். இதனை கடப்பு உறவுநிலை (Transitive dependency) இல்லாதிருத்தல் என்பர்.
வெளி இணைப்புகள்
பகுப்பு:தரவுத்தளங்கள்
Normalisierung (Datenbank)
வடமாமாந்தூர் ஊராட்சி
வடமாமாந்தூர் ஊராட்சி (Vadamamandhur Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள ரிஷிவந்தியம் வட்டாரத்தில் அமைந்துள்ளது. இந்த ஊராட்சி, ரிஷிவந்தியம் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2406 ஆகும். இவர்களில் பெண்கள் 1151 பேரும் ஆண்கள் 1255 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அநுபூதி (நூல்)
அநுபூதி (நூல்) இத்தாலியில் வசிக்கும் ஈழத்து எழுத்தாளரான அருகன் என்பவரால் எழுதப்பட்டு, புதிய தலைமுறைச் சங்கத்தால் 2003 ஆம் ஆண்டு இத்தாலியில் வெளியிடப்பட்ட ஒரு நூல் ஆகும். இது பல கட்டுரைகளையும், கவிதைகளையும் கொண்டுள்ள ஒரு தொகுப்பு நூலாகும். இது மனிதன் தன்னை உணர்ந்து மனிதனாக வாழவேண்டும் என்ற நோக்கத்துக்காக எழுதப்பட்டது என இதன் பதிப்புரையில் கூறப்பட்டுள்ளது.
இந் நூலில், இணைப்பு, பூஸ்பரிசம், ஒரு சில நிமிடங்கள், சாகடிக்கப்படும் சரித்திரம், தேசத்தின் புறத்திலும், ஆன்மீகப் பாதையும் ஆரோக்கிய வாழ்வும், உலகுக்கு உயிர் தந்த உத்தமர், உனக்குள்ளே, அவன்டத்திலும் ஈரமுண்டு, கவிஞரைப் பற்றி, தமிழ்த் தைத் திருவிழா, கரும் புலிகளின் இரும்பொலிகள். கடமையே கண்கண்ட் தெய்வம் ஆகிய கட்டுரைகளும், எண்ணங்களின் விம்பம் என்னும் கவிதைத் தொகுப்பும் அடங்கியுள்ளன.
வெளியிணைப்புக்கள்
பகுப்பு:இந்தாலியத் தமிழ் நூல்கள் பகுப்பு:2003 தமிழ் நூல்கள்
சீசர் ரகசிய எழுத்துகள்
செய்தியை பெற வேண்டியவர் மட்டுமே அறியும்பொருட்டு நுட்பங்களைக் கொண்டு செய்தியை மாற்றி அனுப்புதலே கிரிப்டோகிராபி. பண்டைய காலத்தில், ஜூலியஸ் சீசர் பயன்படுத்திய நுட்பமே அவர் பெயரால் வழங்கலாயிற்று. இதில், ஒவ்வொரு ஆங்கில எழுத்தையும் மற்றோர் எழுத்தாக மாற்ற வேண்டும். மாற்றுவதற்கு ஒரு எண்ணை உதவிக்குக் கொள்ளலாம். அந்த எண்ணை எழுத்தின் அகரவரிசை எண்ணுடன் கூட்டி வரும் எண்ணை எழுதவும். இந்த ரகசிய எண் அனுப்பியவருக்கும், பெறுபவருக்கும் மட்டுமே தெரிந்திருக்க வேண்டும். செய்வதற்கு எளிமையான இம்முறையில், பாதுகாப்பு கேள்விக்குட்பட்டது. 1 முதல் 25 வரை ஏதேனும் ஒரு எண்ணை அனுப்பியவர் செய்தியுடன் கூட்டினால், வெறும் 26 சோதனைகளில் செய்தியைக் கண்டறியலாம்.
Plain (பொது):         ABCDEFGHIJKLMNOPQRSTUVWXYZ குறியாக்கம் (Cipher):  XYZABCDEFGHIJKLMNOPQRSTUVW
பகுப்பு:மறையீட்டியல் பகுப்பு:குலக்கோட்பாடு
மதுரைத் தமிழக் கூத்தனார்
தமிழ்நாட்டில் தமிழக்கூத்தும், ஆரியக்கூத்தும் நடைபெற்றன.அவற்றுள் இவர் தமிழக்கூத்து ஆடிய பாணர் குடியினர்.
இப்பாடலின் அடிகள் இடையிடையே சிதைந்துபோயின. எஞ்சியுள்ளவற்றில் காணப்படும் செய்திகள் மட்டுமே இங்குச் சொல்லப்படுகின்றன. thumb|300px|right|'தூமயிர்க் குறுந்தாள் நெடுஞ்செவிக் குறுமுயல்' - பாடலில் உள்ள அடி
பாடல் சொல்லும் செய்திகள்
இப் பாடலில் 3 செய்திகள் உள்ளன. இவை முதிர்ந்த இல்லத்தாரின் பண்பிருப்புகள்.
பகுப்பு:சங்கப் புலவர்கள்
லலிதாங்கி
லலிதாங்கி 1935 ஆம் ஆண்டு வெளிவந்த 20,000 அடி நீளமுடைய சரித்திரத் தமிழ்த் திரைப்படமாகும். ராயல் டாக்கீஸ் நிறுவனத்தினரால் வெளியிடப்பெற்ற இத்திரைப்படத்தில் வி. ஏ. செல்லப்பா, எம். எஸ். ராமச்சந்திர ஐயர் மற்றும் பலரும் நடித்திருந்தனர்.
சான்றாதாரங்கள்
பகுப்பு:1935 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
மஞ்சள் தாங் மீன்
மஞ்சள் தாங் மீன் (Yellow tang - சீப்ரசோமா பிளாவ்சென்சு) என்பது அகந்தூரிடே குடும்பத்தைச் சேர்ந்த உவர் நீரில் வாழும் மீன் இனம் ஆகும். இவை மீன் தொட்டிகளில் வளர்க்கப்படும் பிரபலமான மீன் இனங்களில் ஒன்றாகும்.
வகைப்பாடு
1828 ஆம் ஆண்டு மஞ்சள் தாங் மீன்களை பற்றி முதன்முதலில் ஆங்கில இயற்கை ஆர்வலர் எட்வர்ட் டர்னர் பென்னட் என்பர் ஹவாய் தீவின் தொகுப்பில் இருந்து அகாந்துரஸ் ஃபிளேவ்ஸென்ஸ் என்று விவரித்தார். லத்தீனில் ஃபிளேவ்ஸென்ஸ் என்பது மஞ்சள் என்பதை குறிக்கும். இம்மீன்கள் சர்ஜன்மீன்களின் குடும்பத்தை சேர்ந்தவை.
உருவ அமைப்பு
முதிர்ந்த மீன்கள் 20 செ.மீ (7.9 அங்குலம்) நீளமாகவும், 1-2 செ.மீ (0.39–0.79 அங்குலம்) தடிப்மனாகவும் வளரக்கூடும். முதிர்ந்த பெண் மீனானது முதிர்ந்த ஆண் மீனை காட்டிலும் பெரிதாக வளரும். இவை மீன்கள் பிரகாசமான மஞ்சள் நிறத்தில் காணப்படும். இரவு நேரத்தில் மஞ்சள் நிறம் சற்று மங்குவதுடன் கிடைமட்டமாக இருக்கும் வெண்ணிற பட்டையுடன் பழுப்பு நிற இணைப்பு உருவாகிறது. பகல் நேரத்தில் அவை மீண்டும் பிரகாசமான மஞ்சள் நிறத்தை பெறும். ஆக்கிரமிப்பு குணமுடைய இம்மீன்கள் "இச்" எனப்படும் மீன் நோய்க்கு ஆளாகக்கூடியது. இவை தொட்டிகளில் உள்ள முருகைக் கற்களை சேதப்படுத்தக் கூடியவை. ஆண், பெண் மீன்கள் ஒரே மாதிரியாக இருப்பதுடன் இனவிருத்தியின் போது ஆண் மீன்கள் பளபளப்பாக காணப்படும். இவ்வியல்பால் அவற்றை அடையாளம் காணலாம்.
உணவு
மஞ்சள் தாங் மீன்கள் கடலடியில் காணப்படும் பாசிகளையும் பிற கடல் தாவரங்களையும் உணவாக உட்கொள்ளும். சிறைப்பிடிக்கப்படும் மீன்களுக்கு இறைச்சி / மீன் சார்ந்த உணவுகள் அளிக்கப்படுகின்றன. தாவரங்களை உண்ணும் மீன்களுக்கு மாமிசம் மற்றும் தாவரம் கலந்த உணவுகள் பெரும்பாலும் தீங்கு விளைவிக்கலாம் என்று சில கடல் மீன்வளத் தொழில் வல்லுநர்கள் கருதுகின்றனர். மஞ்சள் தாங் மீன்கள் கடல் ஆமைகளின் ஓடுகளில் உள்ள பாசிகளை நீக்குகின்றது.
வாழிடம்
alt=Photo of two fish with rock in background|வலது|thumb|ஹவாயில் காணப்படும் மஞ்சள் தாங் மீன் மஞ்சள் தாங் மீன்கள் பசிபிக் பெருங்கடலில் ஹவாயின் மேற்கேயும் மற்றும் யப்பானில் கிழக்கில் ஆழமற்ற திட்டுக்களில் வசிக்கின்றன. மீன் வளர்ப்பிற்கான மீன்கள் பிடிக்கப்படும் இடங்களில் ஹவாய் முக்கிய இடமாகும். இங்கு மீன்வளத் தொழிலுக்கு 70%  வீதமான மஞ்சள் தாங் மீன்கள் கிடைக்கின்றன. மஞ்சள் தாங் மீன்கள் புளோரிடா சூழ உள்ள இடங்களில் பதிவு செய்யப்பட்டிருந்தாலும் அந்த இடங்கள் அவற்றின் பூர்வீகம் இடமாக கருதப்படவில்லை.
மீன் தொட்டிகளில்
இடது|alt=Photo of fish|thumb|250x250px|தொட்டியில் வளர்க்கப்படும் மஞ்சள் தாங் மீன் மஞ்சள் தாங் மீன்கள் உவர் நீர் மீன் தொட்டிகளில் பொதுவாக வளர்க்கப்படுகின்றன. இவை இயற்கையான இவற்றின் வாழிடங்களில் 20 செ.மீ (8 அங்குலங்கள்) வரையிலும் வளரக் கூடும். மீன் வளர்ப்புத் துறையில் 2 அங்குலம் முதல் 4 அங்குலம் வரையான வரம்பிலும் சில இனங்கள் 6 அங்குலம் நீளத்திலும் வளரும். இயற்கையான வாழிடங்களில் இவற்றின் ஆயுட்காலம் 30 ஆண்டுகளை தாண்டலாம்.
மேற்கோள்கள்
பகுப்பு:மீன்கள்
புரசைவாக்கம் வட்டம்
புரசைவாக்கம் வட்டம் என்பது இந்தியாவின் தமிழ்நாட்டில் சென்னை மாவட்டத்தில் உள்ள 16 வட்டங்களில் ஒன்றாகும். இது, 2013 திசம்பர் மாதத்தில் கோட்டை-தண்டையார்பேட்டை, பெரம்பூர்-புரசைவாக்கம் வட்டங்களைப் பிரித்து உருவாக்கப்பட்டது. இவ்வட்டமானது புரசைவாக்கம், வேப்பேரி ஆகிய பகுதிகளை உள்ளடக்கியுள்ளது. இவ்வட்டம் 4 உள்வட்டங்களையும், 3 வருவாய் கிராமங்களைக் கொண்டது.
அற்புதப் பழம்
அற்புதப் பழ மரம் 6 முதல் 14 அடி உயரம் வளரக்கூடியது. இதனுடைய இலைகள் 10 முதல் 15 செ.மீ. நீளம் வரை இருக்கும். இலைப் பக்கத்தில் சிறிய வெள்ளை நிறப்பூக்கள் வருகின்றன. இதில் சிறிய சிவந்த சதைப்பற்றுள்ள பழங்கள் வருகின்றன. இப்பழத்தில் ஒரு விதை இருக்கும். முதலில் சாப்பிடும் போது புளிப்பான அமிலத்தன்மையுடன் இருக்கும். எலுமிச்சை, சுண்ணாம்பு கலந்தது போல் இருக்கும். பிறகு இனிப்பது போன்று தோன்றும். பிறகு எதைச் சாப்பிட்டாலும் இனிப்பாகவே இருக்கும். ஆப்பிரிக்காவில் இதை மக்காச்சோள ரொட்டியில் சேர்க்கிறார்கள். இதே போல் புளிப்புக்களில் இனிப்பு வருவதற்காக இதைச் சேர்க்கிறார்கள்.
காணப்படும் பகுதிகள்
இம்மரம் மேற்கு ஆப்பிரிக்காவில் வளர்கிறது. இச்சாதியில் 30 வகை உள்ளது.
மேற்கோள்
பகுப்பு:மரங்கள் பகுப்பு:பழங்கள்
மனித நாவின் சுவை வரைப்படம்
மனித நாவில் சுவைகள் உணரப்படும் பகுதிகளை குறிக்கும் வரைப்படம் மனித நாவின் சுவை வரைப்படம் எனப்படுகிறது. இது மனித நாவில் வெவ்வேறு சுவைகளை அறியவல்ல சுவையறியும் கலங்கள் வெவ்வேறான பகுதிகளில் செறிவாக அமைந்துள்ளன என்றக் கோட்பட்ட்டின் படியானதாகும். பின்னதாக மேற்கொள்ளப்பட்ட ஆய்வுகளின் படி இக்கோட்பாகு பிழையென் அறியப்பட்டது. எனவே இன்று மனித நாவின் சுவை வரைப்படம் ஏற்றுக்கொள்ளப்பட்ட அறிவியல் சார் வரைப்படமல்ல.
வரலாறு
யேர்மன் மொழியில் 1901 ஆம் எழுதப்பட்ட ஒரு ஆய்வுக் கட்டுரையை மொழிபெயர்த்து ஆர்வர்டு பல்கலைகழக உளவியலாளர் எட்வின் ஜி. போரிங் எழுதிய ஆய்வுக் கட்டுரை ஒன்றின் மூலம் தோன்றியதாகும். மூல ஆய்வுக்கட்டுரையில் இருந்த தகவல்கள் பிழையாக பிரநித்துவப் படுத்தபட்டமையால் நாவின் ஒவ்வொரு பகுதியும் ஒவ்வொரு மூல சுவையை உணர்வதாக முடிவெடுக்கப்பட்டது.
தேசிய நெடுஞ்சாலை 15 (இந்தியா)
தேசிய நெடுஞ்சாலை 15 (National Highway 15 -India) என்பது இந்தியாவில் உள்ள ஒரு தேசிய நெடுஞ்சாலை ஆகும். இந்த நெடுஞ்சாலை அசாமில் உள்ள பைஹாட்டாவில் தொடங்கி அருணாச்சலப் பிரதேசத்தில் வக்ரோவில் முடிவடைகிறது. மங்கல்தாய், தெகியாஜூலி, தேஜ்பூர், பந்தேர்தேவா, வடக்கு லக்கிம்பூர், குலஜன், திப்ருகார், தின்சுகியா, உரூபை மற்றும் மகாதேவ்பூர் வழியாகச் செல்கிறது.
மனித நாவின் சுவை வரைப்படம்
வரைப்படம்
இன்று ஏற்றுக் கொள்ளப்படாத மனித நாவின் சுவை வரைப்படம் நான்கு சுவைப் பகுதிகளைக் கொண்டிருக்கிறது:
மேற்கோள்கள்
பகுப்பு:நா
தேசிய நெடுஞ்சாலை 15 (இந்தியா)
மேற்கோள்கள்
பகுப்பு:இந்திய தேசிய நெடுஞ்சாலைகள்
மெய்தெய் மக்கள்
மெய்தெய் மக்கள் அல்லது மணிப்புரி மக்கள் (Meitei people), வடகிழக்கு இந்தியாவில் உள்ள மணிப்பூர் மாநிலத்தில் பெரும்பான்மையாக வாழும் முக்கிய இனக்குழுவினர் ஆவார். இம்மக்கள் இந்தியக் குடியரசின் 22 அதிகாரபூர்வ மொழிகளில் ஒன்றான மணிப்பூரின் ஒரே அதிகாரப்பூர்வ மொழியான மெய்தே மொழியை அதிகாரப்பூர்வமாக மணிப்புரியம் என்று அழைக்கிறார்கள். மெய்தெய் மக்கள் முதன்முதலில் இம்பால் பள்ளத்தாக்கு பகுதியில் குடியேறினர். இருப்பினும் கணிசமான மக்கள் மற்ற இந்திய மாநிலங்களான அசாம், திரிபுரா, நாகாலாந்து, மேகாலயா மற்றும் மிசோரம் மாநிலங்களில் குடியேறினர். மேலும் அண்டை நாடுகளான மியான்மர் மற்றும் வங்காளதேசத்திலும் மெய்தெய் மக்களின் குறிப்பிடத்தக்க இருப்பு உள்ளது. மெய்தெய் இனக்குழு மணிப்பூரின் மக்கள் தொகையில் 53% ஆகும். மெய்தெய் மக்களை மீதேய், மெய்தேய், மற்றும் மெக்லே, மணிப்பூரி, கேஸ்ஸே-ஷான் மற்றும் கேதே (பர்மியம்) போன்ற பல பெயர்களால் அறியப்படுகிறது.
மொழி
மெய்தெய் மக்கள் திபெத்திய-பர்மிய மொழியான மெய்தி மொழியை (மணிப்புரியம் என்றும் அழைக்கப்படுகிறது) பேசுகிறார்கள். மெய்தெய் இந்தியாவின் அதிகாரப்பூர்வமாக அங்கீகரிக்கப்பட்ட மொழிகளில் ஒன்றாகும், மேலும் 1992 இல் இந்திய அரசியலமைப்பின் எட்டாவது அட்டவணையில் சேர்க்கப்பட்டது.
18 ஆம் நூற்றாண்டின் முற்பகுதியில் வங்காள எழுத்துக்களை அடிப்படையாகக் கொண்ட எழுத்துக்களால் மெய்தெய் மொழியின் எழுத்துமுறை மாற்றப்பட்டது. தற்போது அபுகிடா எழுத்துமுறையில் மெய்தெய் மொழியில் தெருப் பலகைகள், செய்தித்தாள்கள், இலக்கியம் மற்றும் சட்டமன்ற நடவடிக்கை பதிவுகளில் காணப்படுகிறது.
மணிப்பூர் மாநிலத்தினர் தங்கள் தாய்மொழியான மணிப்புரியம் மொழியைவிட வங்காள மொழியில் கல்வி கற்கிறார்கள்.
நீதிமன்ற அறிஞர்களால் எழுதப்பட்ட மிகவும் குறிப்பிடத்தக்க மெய்தே வரலாற்று இலக்கியப் படைப்புகளில் சில:
நாட்காட்டி
கிரிகோரியன் நாட்காட்டியைப் போன்று 12 மாதங்கள் மற்றும் 7-நாட்கள் கொண்ட ஒரு வாரம் போன்ற மலியாஃபாம் பால்சா கும்சிங் என்ற பாரம்பரிய நாட்காட்டியை மெய்தெய் மக்கள் பின்பற்றுகின்றனர்.
நடனம்
பாரம்பரிய வண்ண உடைகளில் பெண்களும், ஆண்டுகளும் புகழ்பெற்ற மணிப்புரி நடன வடிவத்தில்  ராசலீலை நடனம் ஆடப்படுகிறது. மணிப்புரி நடனக் கலை, இலக்கியம் மற்றும் திரைப்படம் ஆகியவற்றில் தங்கள் பங்களிப்பிற்காக அறியப்பட்டவர்களில் எம். கே. வினோதினி தேவி, குவைரக்பம் சாவோபா சிங், ரத்தன் தியாம், அரிபம் சியாம் சர்மா, ராஜ்குமார் ஷிடல்ஜித் சிங், எலங்பம் நீலகண்ட சிங், ஹெய்ஸ்னம் கன்னையாலால் மற்றும் சபித்ரி ஹெய்ஸ்னம் ஆகியோர் இந்தத் துறையில் உள்ள சில முக்கிய ஆளுமைகள்.
போர்க் கலை
மணிப்புரி மக்கள் தற்காப்புக் கலையான தாங்-தா ஒரு போர்க் கலை ஒரு விளையாட்டாகும். இது மன்னர்கள் ஆட்சியின் போது மெய்தி மாவீரர்களிடமிருந்து தோற்றம் பெற்றது. இது வாள் மற்றும் ஈட்டிகளுடன் பல்வேறு சண்டை நுட்பங்களை உள்ளடக்கியது. மெய்டே இன மக்கள் குதிரை சவாரி செய்வதை மிகவும் விரும்புகிறார்கள்.
மேற்கோள்கள்
பகுப்பு:இந்தியப் பழங்குடிகள் பகுப்பு:இந்திய இனக்குழுக்கள் பகுப்பு:மணிப்பூர் பகுப்பு:மணிப்பூர் மக்கள் பகுப்பு:வடகிழக்கு இந்தியாவில் உள்ள இனக்குழுக்கள்
படைவீரன் ஈக்கள்
படைவீரன் ஈக்கள் அல்லது போர்வீரன் ஈக்கள் (soldier flies; Stratiomyidae; கிரேக்க மொழியில் στρατιώτης - படைவீரன்; μυια - ஈ) என்பன ஈக்கள் குடும்பத்தைச் சேர்ந்த ஈக்களாகும். இக்குடும்பம் 2,700 இற்கு மேற்பட்ட இனங்களையும் 380 இற்கு மேற்பட்ட அழிவுறாத பேரினங்களையும் கொண்டுள்ளது. வளர்ந்த ஈக்கள் குடம்பிக்குரிய வாழ்விடங்களில், குறிப்பாக ஈர நிலங்கள், மண்ணில் ஈரலிப்புள்ள பகுதிகள், புற்படை, மரப்பட்டையின் கீழ்ப்பகுதி, விலங்குக் கழிவுகள் உள்ள இடங்கள் ஆகிய பகுதிகளில் காணப்படுகின்றன. இவை அளவிலும் உருவத்திலும் மாறுபட்டாலும், பொதுவாக உலோகப் பச்சை நிறத்தில், குளவி போன்ற தோற்றத்துடன், கறுப்பு, மஞ்சள் அல்லது பச்சை நிறத்தில் காணப்படும். இவை மொதுவாக செயற்பாடற்று, இளைப்பாறிக் கொண்டு காணப்படும்.
வெளி இணைப்புக்கள்
பகுப்பு:பூச்சிகள்
இரியூக்கியூ சுண்டெலி
பகுப்பு:சுண்டெலிகள்
இரியூக்கியூ சுண்டெலி (Ryukyu mouse) (மசு கரோலி) என்பது முரிடே குடும்பத்தில் உள்ள கொறிணி சிற்றினமாகும். இது கம்போடியா, சீனா, இந்தோனேசியா, சப்பான், லாவோஸ், மலேசியா, தைவான், தாய்லாந்து மற்றும் வியட்நாம் ஆகிய நாடுகளில் காணப்படுகிறது. 1902-ல் முதலில் இந்த சிற்றினம் சப்பானின் இரியூக்கியூ தீவின் மத்திய பகுதியில் உள்ள ஒகினாவாஜிமாவிலிருந்து கிடைத்த மாதிரி அடிப்படையில் ''ம. கரோலி'' என விவரிக்கப்பட்டது.
லியம் பிளன்கட்
லியம் எட்வர்டு பிளன்கட் (Liam edward Plunkett, பிறப்பு: ஏப்ரல் 6 1985, இங்கிலாந்து அணியின் துடுப்பாட்டக்காரர். இவர் தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும், இங்கிலாந்து அனிக்காக விளையாடியுள்ளார்.மேலும்  155 முதல்தர துடுப்பாட்டப் போட்டிகளிலும், 184ஏ-தர துடுப்பாட்டப் போட்டிகளிலும் கலந்து கொண்டுள்ளார்.
ஆர்க்கிபால்ட் ஏக்கிசன்
ஆர்க்கிபால்ட் ஏக்கிசன்  (Archibald Acheson, 4th Earl of Gosford , பிறப்பு: ஆகத்து 2, 1841, இறப்பு: ஏப்ரல் 11 1922) என்பவர்  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1864 ல், முதல்தர துடுப்பாட்டப் போட்டியில் பங்குகொண்டார்.
லியம் பிளன்கட்
2005 ஆம் ஆண்டில் நடைபெற்ற உள்ளூர்ப் போட்டிகளில் இவர் தர்ஹாம் அணிக்காக விளையாடினார். அந்தத் தொடரில் அதிக இலக்குகளைக் கைப்பற்றினார். இதனால் நவம்பர்-டிசம்பர், 2005 இல் பாக்கித்தான் துடுப்பாட்ட அனிக்கு எதிரான தொடரில் இவருக்கு இடம் கிடைத்தது. அந்தத் தொடரில் தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் இவர் அறிமுகமானார். 2005 ஆம் ஆண்டு முதல் 2007 வரை இவர் இங்கிலாந்து அணிக்காக 9 தேர்வுத் துடுப்பாட்டங்கள் மற்றும் 27 ஒருநாள் பன்னாட்டுத் துடுப்பாட்டப் போட்டிகளில் விளையாடினார்.
ஆர்க்கிபால்ட் ஏக்கிசன்
வெளி இணைப்பு
ஆர்க்கிபால்ட் ஏக்கிசன் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 13, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1841 பிறப்புகள் பகுப்பு:1922 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
லியம் பிளன்கட்
சர்வதேச போட்டிகள்
நவம்பர்-டிசம்பர், 2005 இல் பாக்கித்தான் துடுப்பாட்ட அனிக்கு எதிரான தொடரில் இவருக்கு இடம் கிடைத்தது. சைமன் ஜோன்ஸ்க்கு காயம் ஏற்பட்டதனால் இவருக்கு விளையாடும் அணியில் வாய்ப்பு கிடைத்தது. லாகூரில் நடைபெற்ற மூன்றாவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியில் 125 ஓட்டங்கள் விட்டுக்கொடுத்து 2 இலக்குகளைக் கைப்பற்றினார். ஆட்டத்தின் முதல் பகுதியில் 51 பந்துகளில் 9 ஓட்டங்கள் எடுத்தார்.இரண்டாவது பகுதியில் 6 பந்துகளில் ஓட்டங்கள் எதுவும் எடுக்காமல் சுஐப் அக்தரின் பந்துவீச்சில் ஆட்டமிழந்தார்.இந்தப் போட்டியில் பாக்கித்தான் அணி வெற்றி பெற்றது.
டிசம்பர் 10, 2005 இல் பாக்கித்தான் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இந்தப் போட்டியில் 9 ஓவர்கள் பந்துவீசி 51 ஓட்டங்களை விட்டுக்கொடுத்து 3 இலக்குகளைக் கைப்பற்றினார். இவரின் பந்துவீச்சு சராசரி 5.66 ஆகும். மேலும் சுஐப் அக்தரை ரன் அவுட் ஆக்கினார். இந்தப் போட்டியில் இங்கிலாந்து அணி வெற்றி பெற்றது. இரண்டாவது போட்டியில் அணியின் மொத்த ஓட்டங்கள் 130/8 என இருந்தபோது இவர் களம் இறங்கினார். இவரும் விக்ரம் சொலன்கியும் இணைந்து 9 ஆவது இணைக்கு 100 ஓட்டங்கள் சேர்த்து அணியின் மொத்த ஓட்டங்கள் 231 ஆவதற்கு உதவினர். இந்தப் போட்டியில் இவர் 63 ஓட்டங்கள் எடுத்தார். மேலும் பந்துவீச்சில் காம்ரான் அக்மலின் இலக்கினைக் கைப்பற்றினார்.
சான்றுகள்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1985 பிறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:டர்ஹாம் துடுப்பாட்டக்காரர்கள் பகுப்பு:வாழும் நபர்கள்
பெர்சி ஷெர்வெல்
பெர்சி ஷெர்வெல் (Percy Sherwell, பிறப்பு: ஆகத்து 17 1880, இறப்பு: ஏப்ரல் 17 1948), தென்னாப்பிரிக்க அணியின் துடுப்பாட்டக்காரர். இவர் 13 தேர்வுத் துடுப்பாட்டப் போட்டிகளிலும், 56 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1906 - 1911 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1880 பிறப்புகள் பகுப்பு:1948 இறப்புகள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
அக்கமனஅள்ளி
அக்கமனஅள்ளி (Akkamanahalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டம், தரும்புரி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 11 கிலோமீட்டர் தொலைவிலும், மாநிலத் தலைநகரான சென்னையில் இருந்து 279 கிலோமீட்டர் தொலைவிலும் உள்ளது.
மக்கள் வகைபாடு
2011 மக்கள் தொகை கணக்கெடுப்பின்படி இந்த கிராமத்தில் 1000 வீடுகள் உள்ளன. கிராமத்தின் மொத்த மக்கள் தொகையானது 3912 ஆகும். இதில் பெண்களின் எண்ணிக்கை 1867 என்றும், ஆண்களின் எண்ணிக்கை 2045 என்றும் உள்ளது. கல்வியறிவு பெற்றவர்கள் விகிதம் 60.1 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
தலப்பிள்ளி வட்டம்
தலப்பிள்ளி வட்டம் கேரளத்தின் திருச்சூர்‍ மாவட்டத்தில் அமைந்துள்ளது. மாவட்டத்தின் வடக்குப் பகுதியில் அமைந்துள்ள இந்த வட்டத்திற்கான தலைமையகம் வடக்காஞ்சேரியில் உள்ளது. குன்னங்குளம் நகராட்சியையும், சொவ்வன்னூர், சூண்டல்,  கண்டாணசேரி, காட்டகாம்பால், போர்க்குளம், எருமப்பெட்டி, கடங்கோடு, கடவல்லூர், வேலூர்,  முண்டத்திக்கோடு,  தெற்குங்கரை, வடக்காஞ்சேரி,  முள்ளூர்க்கரை, சேலக்கரை,  பழயன்னூர், திருவில்வாமலை,  கொண்டாழி, பாஞ்ஞாள், வள்ளத்தோள் நகர்‍,  வரவூர்,  தேசமங்கலம் ஆகிய ஊராட்சிகள் அடங்கியது தலப்பிள்ளி வட்டம்.
சுற்றியுள்ளவை
பகுப்பு:திருச்சூர் மாவட்டம்
பென்சோடிரையீன்
பென்சோடிரையீன் (Benzotriyne) அல்லது வளைய[6] கார்பன் (cyclo[6]carbon) என்பது ஒரு கற்பிதநிலை வேதிச் சேர்மம் ஆகும். கார்பனின் புறவேற்றுமை வடிவமான இதன் மூலக்கூற்று வாய்ப்பாடு C6 ஆகும். இம்மூலக்கூறானது ஆறு கார்பன் அணுக்களால் ஆன ஒரு வளையம் ஆகும். ஒவ்வொரு கார்பன் அணுவும் ஒன்று விட்டு ஒன்றாக முப்பிணைப்பு மற்றும் ஒற்றை பிணைப்புகளுடன் அல்லது இரட்டைப் பிணைப்புகளுடன் இணைந்துள்ளன. எனவே இது வளைய[n] கார்பன் குடும்பத்தில் ஒரு சாத்தியமான ஆற்றல்மிகு உறுப்பினராகக் கருதப்படுகிறது.
பென்சோடிரையீனை தொகுப்பு முறையில் தயாரிக்க சில முயற்சிகள் மேற்கொள்ளப்பட்டன. உலோக நீரிலிகளை காற்றில்லா வெப்பமூட்டம் முறையில் வினைப்படுத்துதல் ஒரு உதாரணமாகும். ஆனால் 2011 ஆம் ஆண்டு வரையில் இம்முயற்சியில் வெற்றி காண இயலவில்லை.
மேற்கோள்கள்
பகுப்பு:கருத்தியலான வேதிச் சேர்மங்கள்
ஜீலுகுமில்லி
, ஆந்திரப் பிரதேசத்தின் மேற்கு கோதாவரி மாவட்டத்தில் உள்ள 46 மண்டலங்களில் ஒன்று.
ஆட்சி
இது ஆந்திர சட்டமன்றத்திற்கு போலவரம் சட்டமன்றத் தொகுதியிலும், இந்திய பாராளுமன்றத்திற்கு ஏலூரு மக்களவைத் தொகுதியிலும் உட்படுத்தப்பட்டுள்ளது.
சான்றுகள்
பகுப்பு:மேற்கு கோதாவரி மாவட்டம்
செஞ்சேரி
செஞ்சேரி அல்லது செஞ்சேரி பிரிவு என்பது தமிழ்நாட்டில் திருப்பூர் - பொள்ளாச்சி சாலையில் அமைந்துள்ள ஓர் நான்முக ரோடு சந்திப்பு ஆகும்.இது கோயம்புத்தூர் மாவட்டத்தில் பல்லடம் வட்டாரத்தில் அமைந்துள்ளது.
போக்குவரத்து
தினமும் நூற்றுக்கணக்கான வாகனங்கள் செல்லும் இந்த ரோட்டில் போக்குவரத்து அதிகம். இவை மட்டுமல்ல இவ்வூருக்கு திருப்பூர் - பொள்ளாச்சி சாலையில் பத்து நிமிடத்துக்கு ஒரு பேருந்து செல்கிறது.இவை தவிற ஈரோடு, சேலம் ஆகிய நகரங்களுக்கு நேரடி பேருந்து போக்குவரத்து உள்ளது.
மக்கள் தொகை
2011ம் ஆண்டு மக்கள் தொகை கணக்கெடுப்பு படி இவ்வூரில் 998 மக்கள் வசிக்கின்றனர்.இவற்றுள் ஆண்கள் 49% பெண்கள் 51%வசிக்கின்றனர்.
காவல் நிலையம்
பெயரளவில் சுல்தான் பேட்டை காவல் நிலையம் என்றிருந்தாலும் அதன் இருப்பிடமாக செஞ்சேரி பிரிவே உள்ளது. சுல்தான் பேட்டையில் இட வசதி இல்லாததாலும் சாலை இன்னும் சிறுவழிப் பாதையாகவே உள்ளது. இதனால் காவல் நிலையம் செஞ்சேரி பிரிவில் தொடங்கப்பட்டது. முக்கிய காரணமாக திருப்பூர் மாவட்டம் உருவாக்குவதற்கு முன்பு காமநாயக்கன்பாளையம் காவல் நிலையம் இருந்து வந்தது. பின் இப்பகுதி கோவை மாவட்டத்தில் வருவதால் பொதுமக்கள் கோரிக்கை ஏற்று செஞ்சேரி பிரிவு காவல் நிலையம் 2018ம் ஆண்டு தொடங்கப்பட்டது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள கிராமங்கள்
சரசாங்கி
சரசாங்கி என்பது கருநாடக இசையில் 27வது மேளகர்த்தா இராகம். அசம்பூர்ண மேள பத்ததியில் சௌரசேனா என்று பெயர்.
இலக்கணம்
thumb|right|250px|சரசாங்கி சுரங்கள் C யிலிருந்து தொடக்கம்
ஜன்ய இராகங்கள்
சரசாங்கியின் ஜன்ய இராகங்கள் இவை.
திரையிசைப் பாடல்கள்
சரசாங்கி இராகத்தில் அமைந்த சில திரையிசைப் பாடல்கள்:
பகுப்பு:மேளகர்த்தா இராகங்கள்
செண்டு
செண்டு (Chentu) என்பது ஒரு வளைந்த குச்சியைப் போல உள்ள ஒரு ஆயுதமாகும். இது சிவன், நந்தி தேவர், ஐயனார், கிருட்டிணன் ஆகியோருக்கு உரிய ஆயுதமாகும். இந்த ஆயுதத்தின் பெயரான செண்டு என்பது ஒரு தமிழ் சொல்லாகும். இந்த ஆயுதமானது தென்னிந்தியாவில் குறிப்பாக தமிழ்நாட்டில் உள்ள இந்துக் கோயில் சிற்பங்களில் காணப்படுகிறது.
தமிழ் இலக்கியங்களில்
உக்கிரபாண்டியனுக்கு சிவன் செண்டு ஆயுதத்தை வழங்கியதாகவும், செறுக்குற்ற மேரு மலையை பாண்டியன் அந்த ஆயுததத்தால் அடித்து அதன் செறுக்கை நீக்கினான் என்று திருவிளையாடல் புராணத்தின் செண்டால் அடித்த படலத்தில் குறிப்பிடப்பட்டுள்ளது.
கரிகால் சோழன் வடக்கே படையெடுத்துச் சென்று வென்று, இமயத்தைச் செண்டால் அடித்தது, புலி பொறித்ததான் என்று சிலப்பதிகாரத்தில் குறிப்பிடப்பட்டு உள்ளது.
வின்ஸ்டன் பிளேஸ்
வின்ஸ்டன் பிளேஸ் (Winston Place, பிறப்பு: திசம்பர் 7 1914, இறப்பு: சனவரி 25 2002), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 324 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1948 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1914 பிறப்புகள் பகுப்பு:2002 இறப்புகள் பகுப்பு:லன்காசையர் துடுப்பாட்டக்காரர்கள்
மாற்றுத்திறனாளிகள் உரிமைச் சட்டம் (2016)
மாற்றுத்திறனாளிகள் உரிமைச் சட்டம் 2016 (Rights to Persons with Disabilities act 2016 என்பது இந்திய நாடாளுமன்றத்தால் டிசம்பர் 2016இல் இயற்றபட்ட ஒரு சட்டமாகும். இச்சட்டம் மாற்றுத்திறனாளிகளின் நலன் மற்றும் அவர்களின் உரிமைக்காக இந்திய அரசால் 28, டிசம்பர் 2016 அன்று நடைமுறைப்படுத்தப்பட்டது.
வரலாறு
இந்தியாவில் 1995-ஆம் ஆண்டு முதன்முதலில் மாற்றுத்திறனாளிகளுக்காக ஒரு சட்டம் இயற்றப்பட்டது. ஆனால், இச்சட்டம் பல்வேறு குறைபாடுகளைக் கொண்டிருந்தது. எனவே, ஐக்கிய நாடுகள் அவை 2006, டிசம்பர் 13 அன்று மாற்றுத்திறனாளிகளுக்காக ஒருஉரிமை பிரகடனத்தை கொண்டுவந்தது. இந்தப் பிரகடனத்தில் இந்தியா அக்டோபர் 2007-இல் கையெழுத்திட்டு இணைந்து கொண்டது. இச்சட்டம் பின்வரும் முதன்மைக் கூறுகளைக் கொண்டுள்ளது: இந்தப் பிரகடனத்தின்படி இந்திய அரசு 2016-இல் இந்திய நாடாளுமன்ற மக்களவையில் இந்தச் சட்ட வரைவைக் கொண்டுவந்தது. பல்வேறு பரிசீலனைகளுக்குப் பின்னர் இச்சட்டம் 2016-இல் இந்தியக் குடியரசுத்தலைவரின் ஒப்புதலுக்குப் பின்னர்ச் சட்டமாக நடைமுறைபடுத்தப்பட்டது.
சிறப்புக் கூறுகள்
இச்சட்டம் 2017-இல் முழுவதும் நடைமுறைக்கு வந்தது. இச்சட்டம் 17 அத்தியாயங்களையும் 95 பிரிவுகளையும் கொண்டுள்ளது. மேலும், இச்சட்டம் மாற்றுத்திறனாளிகளுக்கான உரிமைகளை அளிப்பதோடு பல சிறப்புக் கூறுகளையும் கொண்டுள்ளது. இதன் சில சிறப்பம்சங்கள் பின்வருமாறு:
இவற்றையும் பார்க்கவும்
உச்ச நீதிமன்றம் புதிய உத்தரவு
பகுப்பு:இந்தியாவில் சட்டம் பகுப்பு:இந்திய அரசின் சட்டங்கள்
ஒய்ஸ்டர் அட்டை
இவ் ஒய்ஸ்டர் அட்டை சூலை 2003 முதல் சில வரம்புகளுக்குட்பட்ட அம்சங்களுடன் பொதுமக்கள் பாவனைக்காக அறிமுகம் செய்யப்பட்டது. தற்போது (சூன் 2010 கணக்கெடுப்பின்படி), 34 மில்லியன்களுக்கும் மேற்பட்டவர்களிடம் பாவனையிலுள்ளது. இவ்வட்டையின் சிறப்பம்சம் என்னவெனில் பொதுவாக போக்குவரத்து சேவைகளுக்காக வசூலிக்கப்படும் கட்டனத்தில் 80 கட்டணத்தையே இதன் மூலம் வசூலிக்கப்படுகிறது.